### SYDDANSK UNIVERSITET 4. juni 2014

Det Humanistiske Fakultet GS

Notat fra institutledermøde den 22. april 2014.

Til stede var: Dekanen, prodekanen, Steffen Nordahl Lund, Jesper Carlsen, Anne Jensen, Per Krogh Hansen, Mads Funding, Lisbeth Broegaard Petersen og Gitta Stærmose.

Punkterne behandledes i rækkefølgen: 1-2, 4-5, 3, 6-13.

Rune Nørgaard Jørgensen deltog i behandlingen af dagsordenens punkt 2.

Ad 1. Godkendelse af notat fra møde den 18. marts 2014.

Godkendt.

Ad 2. Status fra Forskerstøtteenheden.

1. Rapporten ”Tilbageblik 2013 – forskerstøtte på det humanistiske fakultet”.

Rune Nørgaard Jørgensen orienterede om baggrunden for udarbejdelse af rapporten. Organiseringen omkring forskerstøtte på humaniora er styrket væsentligt. Ligesom enheden er synliggjort i form af hjemmeside og anden information i øvrigt.

Der blev fra institutledernes side givet udtryk for stor tilfredshed med forskerstøtteenheden og den øgede support og informationsmængde.

Institutlederne fandt, at supporten i forhold til EU-ansøgningen havde været god. Det er godt at opmærksomheden også rettes mod EU-midler, hvor der er et stort potentiale af ansøgningsmuligheder.

Humanioras performance i forhold til ekstern finansiering blev kort drøftet.

Dekanen oplyste, at Humanioras forskerstøtteråd består af følgende: Kirsten Drotner, Dorthe Bleses, Johs. Wagner, Dietrich Jung, Søren Harnow Klausen, Lars Boje Mortensen, Kurt Villads Jensen og Klaus Petersen. Dekanen er formand for rådet.

* + - 1. b) Status for ansøgninger til FKK. Det blev oplyst, at der er mange ansøgninger på vej.

1. Indstilling af kandidater til FKK.

Dekanen orienterede om indstilling af kandidater.

Ad 3. Institutionsakkreditering.

Prodekanen orienterede om de udfordringer der ligger i valgte audit trails.

Ad 4. Økonomi.

Institutlederkredsen drøftede de økonomiske vilkår, herunder mulig udskydelse af opslag af stillinger.

Ad 5. Æresdoktorer.

Dekanen orienterede om status for tildeling af æresdoktorgraden i 2014 og 2015. Processen kører og der er nedsat relevante bedømmelsesudvalg.

Ad 6. Flensburg.

Orientering ved dekanen. Der holdes møde med repræsentanter Flensburg Universitet den 7. maj 2014.

Ad 7. Bedømmelsesudvalg – juniorstillinger.

Efter en drøftelse af fordele og ulemper omkring tenure track stillinger, var der enighed om at fastholde den nuværende procedure. Denne revideres dog i forhold til ansættelsesbekendtgørelsen af 13. marts 2012.

Institutlederkredsen drøftede herudover såkaldte dobbeltbedømmelser.

Ad 8. Prisopgavebesvarelse - medaljeoverrækkelse.

Dekanen oplyste, at konceptet for årsfesten forventes ændret, og overrækkelsen i så fald fremover vil være et fakultært arrangement. Institutlederne gav udtryk for tab af signalværdi ved at fjerne medaljeoverrækkelsen fra årsfesten. Såfremt det hidtidige koncept ændres, tilsluttede institutlederne sig dekanens forslag om at indtænke overrækkelsen i kandidatafslutninger.

Der var enighed om at prisoverrækkelsen indgår i den/de relevante campusbyers kandidatafslutninger.

Ad 10. Nyt fra

Direktionen/dekanen:

Der holdes fremadrettet hvert år et strategi- og budgetseminar, hvor direktionen drøfter, hvorledes strategien kan understøttes af og indarbejdes i budgettet. Midler allokeres i forhold til strategi.

Drøftelse af planer for supplerende optagelseskriterier, herunder fakulteternes implementering af dette.

Der afvikles SDU Erhvervsdag den 3. juni, hvor ca. 140 erhvervsvirksomheder deltager.

Institutlederne:

Campusprofiler, stillinger generelt, overordnet program for åbning af det nye campus i Kolding.

Prodekanen:

Underskud på de små kandidatuddannelser.

Der holdes dagsseminar den 2. maj om studieordningsreform. Deltagere vil være studieledere, vicestudiestudieledere samt administrative medarbejdere.

Studiestartspolitikken implementeres fra september 2015.

Sekretariatschefen:

Fakultetssekretariatets bemanding og opgavefordeling.

Ad 11. APV – Odense.

Arbejdstilsynet har meldt dets uanmeldte besøg på Campusvej 55. Det kan finde sted i tidsrummet 10. april til udgangen af juni, men præcist tidspunkt og sted kendes ikke.

Ad 12. Lokalesituationen – status.

Orientering blev givet.

Ad 13. Eventuelt.

Ingen bemærkninger.

Med venlig hilsen

Simon Møberg Torp

dekan